CELEX: 52019PC0207
Language: da
Date: 2019-04-30
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i det samarbejdsudvalg, der er nedsat ved aftalen om samarbejde og om toldunion mellem Det Europæiske Økonomiske Fællesskab og Republikken San Marino, for så vidt angår de gældende bestemmelser om økologisk produktion og mærkning af økologiske produkter og ordningerne for import af økologiske produkter

EUROPA-KOMMISSIONEN
            Bruxelles, den 30.4.2019
            COM(2019) 207 final
            2019/0100(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i det samarbejdsudvalg, der er nedsat ved aftalen om samarbejde og om toldunion mellem Det Europæiske Økonomiske Fællesskab og Republikken San Marino, for så vidt angår de gældende bestemmelser om økologisk produktion og mærkning af økologiske produkter og ordningerne for import af økologiske produkter 
            
               
         
         
            
               
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Samarbejdsudvalget EU-San Marino i forbindelse med den påtænkte vedtagelse af en afgørelse om de i henhold til aftalen om samarbejde og om toldunion mellem EU og San Marino gældende bestemmelser for økologisk produktion, mærkning af økologiske produkter og ordningerne for import af økologiske produkter.
            
            
               2.Baggrund for forslaget
            
            
               2.1.Aftalen om samarbejde og om toldunion mellem Det Europæiske Økonomiske Fællesskab og Republikken San Marino 
            
            
               Det er formålet med aftalen om samarbejde og om toldunion mellem Det Europæiske Økonomiske Fællesskab og Republikken San Marino (i det følgende benævnt "aftalen") at oprette en toldunion mellem parterne og fremme et altomfattende samarbejde mellem disse for at bidrage til den sociale og økonomiske udvikling i San Marino og styrke deres indbyrdes forbindelser. Aftalen trådte i kraft den 1. april 2002. 
            
            
               2.2.Samarbejdsudvalget EU-San Marino
            
            
               Samarbejdsudvalget EU-San Marino har til opgave at forvalte aftalen og sikre, at den gennemføres korrekt. Det består af repræsentanter for Kommissionen (bistået af delegerede fra medlemsstaterne) og San Marino. Beslutninger træffes efter fælles overenskomst. Formandskabet varetages af en repræsentant for Kommissionen fra den 1. januar til den 30. juni hvert år og i anden halvdel af året af en repræsentant for San Marino.
            
            
               2.3.Samarbejdsudvalget EU-San Marinos påtænkte retsakt
            
            
               På sit næste møde skal Samarbejdsudvalget EU-San Marino vedtage en afgørelse om de gældende bestemmelser for økologisk produktion, mærkning af økologiske produkter og ordningerne for import af økologiske produkter (i det følgende benævnt "den påtænkte retsakt").
            
            
               I overensstemmelse med sin forretningsorden har samarbejdsudvalget til hensigt at gøre brug af muligheden for en skriftlig procedure i henhold til artikel 6 i bilag I til "omnibusafgørelsen" (afgørelse nr. 1/2010 truffet af Samarbejdsudvalget EU-San Marino af 29. marts 2010
                  1
               ).
            
            
               Formålet med den påtænkte retsakt er at fastlægge de gældende EU-regler om økologisk produktion, mærkning af økologiske produkter og ordningerne for import af økologiske produkter mellem parterne i aftalen. 
            
            
               Denne præcisering vil gøre det muligt for San Marino at anvende den gældende EU-ret korrekt og genoptage handelen med økologiske produkter med EU. Desuden vil EU kunne føje San Marino til det elektroniske Tracessystem (Trade Control and Expert System). Siden oktober 2017 har det i henhold til forordning (EU) 2016/1842 kun været muligt at udstede og påtegne en elektronisk kontrolattest (som det er påkrævet for at frigive importerede produkter til fri omsætning i Unionen) gennem Tracessystemet. Tidligere blev attesten kun udstedt på papir.
            
            
               Den påtænkte retsakt vil også sætte San Marinos myndigheder i stand til at træffe beslutninger på det område, der er omfattet af retsakten, og til at give meddelelse, når de relevante bestemmelser henviser til afgørelser eller meddelelser fra EU-medlemsstaterne. 
            
            
               3.Den holdning, der skal indtages på Unionens vegne
            
            
               I henhold til aftalen mellem EU og San Marino skal San Marino anvende de dele af den gældende EU-ret, der er omfattet af aftalen, som de anvendes i EU, i det omfang det er nødvendigt for at sikre, at aftalen fungerer tilfredsstillende. I aftalen fastsættes det, at de gældende bestemmelser, herunder forskrifterne vedrørende kvalitet, fastlægges nærmere af samarbejdsudvalget. Af hensyn til retssikkerheden og for at bidrage til, at den ved aftalen oprettede toldunion kan fungere tilfredsstillende, skal den gældende EU-ret vedrørende økologisk produktion, mærkning af økologiske produkter og ordninger for import af økologiske produkter nu præciseres. Det foreliggende udkast til Samarbejdsudvalget EU-San Marinos afgørelse indeholder denne præcisering. 
            
            
               
                  De relevante dele af den gældende EU-ret (som ændret og berigtiget) omfatter: 
               
            
            
               –Rådets forordning (EF) nr. 834/2007 om økologisk produktion og mærkning af økologiske produkter
                  2
               
            
         
         
            
               –Kommissionens forordning (EF) nr. 889/2008
                  3
                om gennemførelsesbestemmelser til Rådets forordning (EF) nr. 834/2007
            
            
               –Kommissionens forordning (EF) nr. 1235/2008
                  4
                om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande.
            
            
               Denne præcisering gennem en afgørelse fra samarbejdsudvalget vil give San Marino mulighed for at anvende den gældende EU-ret korrekt og genoptage handelen med økologiske produkter med EU og vil gøre det muligt for EU at tilføje San Marino til EU's elektroniske Tracessystem (Trade Control and Expert System) (jf. punkt 2.3.). 
            
            
               Aftalen mellem EU og San Marino har til formål at fremme et altomfattende samarbejde mellem parterne, styrke deres indbyrdes forbindelser og bidrage til den sociale og økonomiske udvikling i San Marino. Præciseringen af reglerne for økologiske produkter, vil gøre det muligt for San Marino at handle med disse produkter og dermed styrke EU's særlige forhold til landet, jf. artikel 8 i traktaten om Den Europæiske Union og erklæring nr. 3 om denne bestemmelse.
            
            
               Forslaget er i overensstemmelse med nærhedsprincippet, da det har til formål at præcisere anvendelsen i et ikke-EU-land af på EU-niveau vedtagne regler for sektoren for økologisk landbrug. Dette kan ikke opnås af medlemsstaterne.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               "Retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ, og retsforskrifter, som ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  5
               .
            
            
               4.1.2.Anvendelse i det konkrete tilfælde
            
            
               Samarbejdsudvalget EU-San Marino er et organ, der er nedsat ved en aftale, nemlig aftalen om samarbejde og om toldunion mellem Det Europæiske Økonomiske Fællesskab og Republikken San Marino.
            
            
               Samarbejdsudvalget skal vedtage en retsakt, der har retsvirkninger. 
            
            
               Den påtænkte retsakt har følgende retsvirkninger. 
            
            
               I henhold til aftalen mellem EU og San Marino skal San Marino anvende de dele af den gældende EU-ret, der er omfattet af aftalen, som de anvendes i EU, i det omfang det er nødvendigt for at sikre, at aftalen fungerer tilfredsstillende. 
            
            
               I henhold til aftalen skal de gældende bestemmelser, herunder forskrifterne vedrørende kvalitet, fastlægges nærmere af samarbejdsudvalget. Af hensyn til retssikkerheden og for at bidrage til, at den ved aftalen oprettede toldunion kan fungere tilfredsstillende, skal den gældende EU-ret vedrørende økologisk produktion, mærkning af økologiske produkter og ordninger for import af økologiske produkter nu præciseres. Udkastet til samarbejdsudvalgets afgørelse indeholder denne præcisering. 
            
            
               Denne præcisering vil gøre det muligt for San Marino at anvende den gældende EU-ret korrekt og genoptage handelen med økologiske produkter med EU. Desuden vil EU kunne føje San Marino til det elektroniske Tracessystem (Trade Control and Expert System). 
            
            
               Siden oktober 2017 har det i henhold til forordning (EU) 2016/1842 kun været muligt at udstede og påtegne en elektronisk kontrolattest (som det er påkrævet for at frigive importerede produkter til fri omsætning i Unionen) gennem Tracessystemet. Tidligere blev attesten kun udstedt på papir. 
            
            
               Den påtænkte retsakt vil sætte San Marinos myndigheder i stand til at træffe beslutninger på det område, der er omfattet af retsakten, og til at give meddelelse, når de relevante bestemmelser henviser til afgørelser eller meddelelser fra EU-medlemsstaterne. 
            
            
               Den påtænkte retsakt hverken supplerer eller ændrer aftalens institutionelle ramme.
            
         
         
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsageligt af formålet med og indholdet af den påtænkte retsakt, hvortil der skal indtages en holdning på Unionens vegne. Hvis denne retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse i det konkrete tilfælde
            
            
               Hovedformålet med og indholdet af den påtænkte retsakt vedrører landbrug. 
            
            
               De forordninger, der er genstand for den påtænkte retsakt (Rådets forordning (EF) nr. 834/2007 og Kommissionens forordninger (EF) nr. 889/2008 og (EF) nr. 1235/2008), er baseret på artikel 43 i TEUF (tidligere artikel 37 i traktaten om oprettelse af Det Europæiske Økonomiske Fællesskab (TEF)).
            
            
               Det materielle retsgrundlag for den foreslåede afgørelse er derfor artikel 43 i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 43 i TEUF sammenholdt med artikel 218, stk. 9, i TEUF.
            
            
               5.Offentliggørelse af den påtænkte retsakt
            
            
               Da Samarbejdsudvalget EU-San Marinos afgørelse vil have de i punkt 4.1.2. angivne retsvirkninger, bør den offentliggøres i Den Europæiske Unions Tidende efter vedtagelsen.
            
            
               2019/0100 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i det samarbejdsudvalg, der er nedsat ved aftalen om samarbejde og om toldunion mellem Det Europæiske Økonomiske Fællesskab og Republikken San Marino, for så vidt angår de gældende bestemmelser om økologisk produktion og mærkning af økologiske produkter og ordningerne for import af økologiske produkter 
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Aftalen om samarbejde og om toldunion mellem Det Europæiske Økonomiske Fællesskab og Republikken San Marino
                  6
                (i det følgende benævnt "aftalen") blev indgået af Unionen ved Rådets afgørelse 2002/245/EF
                  7
                og trådte i kraft den 1. april 2002. 
            
            
               (2)I henhold til aftalens artikel 7, stk. 2, fastlægger samarbejdsudvalget i nærmere detaljer bestemmelserne i forskrifterne vedrørende kvalitet. 
            
            
               (3)Samarbejdsudvalget skal vedtage en afgørelse om de inden for rammerne af aftalen gældende bestemmelser i EU-lovgivningen om økologisk produktion og mærkning af økologiske produkter og ordningerne for import af økologiske produkter.
            
            
               (4)Det er hensigtsmæssigt at fastlægge den holdning, der skal indtages på Unionens vegne i samarbejdsudvalget, da en mere præcis fastsættelse af de gældende bestemmelser i EU-lovgivningen vil øge retssikkerheden mellem aftalens parter og støtte en toldunion mellem Unionen og San Marino, der fungerer tilfredsstillende.
            
            
               (5)Der er derfor behov for at præcisere den gældende EU-lovgivning om økologisk produktion og mærkning af økologiske produkter, som omfatter Rådets forordning (EF) nr. 834/2007
                  8
                og Kommissionens forordninger (EF) nr. 889/2008
                  9
                og (EF) nr. 1235/2008
                  10
               . Desuden bør der fastlægges en ordning for import af økologiske produkter og en procedure for tilfælde, hvor der vedtages ny EU-lovgivning om økologisk produktion og mærkning af økologiske produkter, der påvirker henvisningerne til de gældende bestemmelser og de aftalte ordninger —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i det samarbejdsudvalg, der er nedsat ved aftalen om samarbejde og om toldunion mellem Det Europæiske Økonomiske Fællesskab og Republikken San Marino, baseres på det udkast til retsakt fra samarbejdsudvalget, der er knyttet som bilag til nærværende afgørelse.
            
            
               Mindre ændringer af udkastet til retsakt kan vedtages af repræsentanter for Unionen i samarbejdsudvalget uden yderligere afgørelse truffet af Rådet. 
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 156 af 23.6.2010, s. 13.
               
               
                  
                     (2)
                  
                        Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT L 189 af 20.7.2007, s. 1).
               
               
                  
                     (3)
                  
                        Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT L 250 af 18.9.2008, s. 1).
               
               
                  
                     (4)
                  
                        Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25).
               
               
                  
                     (5)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
               
                  
                     (6)
                  
                        EFT L 84 af 28.3.2002, s. 43.
               
               
                  
                     (7)
                  
                        Rådets afgørelse 2002/245/EF af 28. februar 2002 om indgåelse af aftalen om samarbejde og toldunion mellem Det Europæiske Økonomiske Fællesskab og Republikken San Marino og af protokollen til nævnte aftale som følge af udvidelsen med virkning fra 1. januar 1995 (EFT L 84 af 28.3.2002, s. 41).
               
               
                  
                     (8)
                  
                        Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT L 189 af 20.7.2007, s. 1). 
               
               
                  
                     (9)
                  
                        Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT L 250 af 18.9.2008, s. 1). 
               
               
                  
                     (10)
                  
                        Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25). 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 30.4.2019
            COM(2019) 207 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i det samarbejdsudvalg, der er nedsat ved aftalen om samarbejde og om toldunion mellem Det Europæiske Økonomiske Fællesskab og Republikken San Marino, for så vidt angår de gældende bestemmelser om økologisk produktion og mærkning af økologiske produkter og ordningerne for import af økologiske produkter 
            
               
         
         
            
               BILAG
            
            
               Udkast
            
            
               AFGØRELSE NR. .../2018 TRUFFET AF SAMARBEJDSUDVALGET EU-SAN MARINO
            
            
               af XX YY 2018
            
            
               om de gældende bestemmelser om økologisk produktion og mærkning af økologiske produkter og ordningerne for import af økologiske produkter, som er vedtaget inden for rammerne af aftalen om samarbejde og om toldunion mellem Det Europæiske Økonomiske Fællesskab og Republikken San Marino 
            
            
               SAMARBEJDSUDVALGET EU-SAN MARINO HAR —
            
            
               under henvisning til aftalen om samarbejde og om toldunion mellem Det Europæiske Økonomiske Fællesskab og Republikken San Marino
                  1
               , særlig artikel 7, stk. 2, artikel 8, stk. 3, litra c), og artikel 23, stk. 1, og
            
            
               ud fra følgende betragtninger:
            
            
               1)
                     I artikel 6, stk. 4, i aftalen om samarbejde og om toldunion mellem Det Europæiske Økonomiske Fællesskab og Republikken San Marino (i det følgende benævnt "aftalen") fastsættes det, at Republikken San Marino i forbindelse med handel med landbrugsprodukter mellem Unionen og Republikken San Marino er forpligtet til at vedtage Unionens forskrifter vedrørende kvalitet i det omfang, det er nødvendigt for at sikre, at aftalen fungerer tilfredsstillende. 
            
            
               2)
                     I henhold til aftalens artikel 7, stk. 1, femte led, skal Republikken San Marino for lande, der ikke er medlemmer af Unionen (i det følgende benævnt "tredjelande"), anvende EU's forskrifter vedrørende kvalitet i det omfang, det er nødvendigt for at sikre, at aftalen fungerer tilfredsstillende.
            
            
               3)
                     For at undgå hindringer for varernes frie bevægelighed og for at sikre, at den ved aftalen indførte toldunion fungerer tilfredsstillende, bør bestemmelserne i EU's forskrifter vedrørende kvalitet for økologisk produktion og mærkning af økologiske produkter fastlægges nærmere. 
            
            
               4)
                     For at sikre overholdelse af EU-lovgivningen i forbindelse med import af økologiske produkter fra tredjelande til Republikken San Marino er det nødvendigt at fastsætte de relevante ordninger, der skal anvendes af dens nationale myndigheder. 
            
            
               5)
                     For at sikre overholdelse af EU-lovgivningen i forbindelse med i Republikken San Marino forarbejdede eller fremstillede økologiske produkter bør de relevante ordninger ligeledes fastsættes. 
            
            
               6)
                     Desuden bør der fastlægges en procedure for tilfælde, hvor der vedtages ny EU-lovgivning om økologisk produktion og mærkning af økologiske produkter, der påvirker henvisningerne til de i denne afgørelse fastsatte bestemmelser og ordninger —
            
            
                  VEDTAGET DENNE AFGØRELSE:
            
            
               Artikel 1
            
            
               De gældende bestemmelser i EU-lovgivningen om økologisk produktion og mærkning af økologiske produkter er opført i bilag A.
            
            
               Artikel 2
            
            
               De ordninger, der skal sikre overholdelse af den i artikel 1 omhandlede EU-lovgivning i forbindelse med import af økologiske produkter fra tredjelande til Republikken San Marino, er fastsat i bilag B.
            
         
         
            
               Artikel 3
            
            
               De ordninger, der skal sikre overholdelse af den i artikel 1 nævnte EU-lovgivning i forbindelse med i Republikken San Marino forarbejdede eller fremstillede økologiske produkter, er fastsat i bilag C. 
            
            
               Artikel 4
            
            
               Ændringer af bilag A, B og C samt andre praktiske foranstaltninger, der er nødvendige for anvendelsen af den i disse bilag omhandlede lovgivning, aftales mellem Europa-Kommissionens tjenestegrene og Republikken San Marinos myndigheder. 
            
            
               Artikel 5
            
            
               Denne afgørelse træder i kraft på dagen for vedtagelsen. 
            
            
               Udfærdiget i Bruxelles, den XX. YYY 2018.
            
            
                  På samarbejdsudvalgets vegne
            
            
                  Formand 
               
            
               
            
               
            
               BILAG A
            
            
               LISTE OVER GÆLDENDE BESTEMMELSER OM ØKOLOGISK PRODUKTION OG MÆRKNING AF ØKOLOGISKE PRODUKTER 
            
            
               Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT L 189 af 20.7.2007, s. 1), som ændret ved:
            
            
               —
                     Rådets forordning (EF) nr. 967/2008 af 29. september 2008 (EUT L 264 af 3.10.2008, s. 1) 
            
            
               —
                     Rådets forordning (EU) nr. 517/2013 af 13. maj 2013 (EUT L 158 af 10.6.2013, s. 1).
            
            
               Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter for så vidt angår økologisk produktion, mærkning og kontrol (EUT L 250 af 18.9.2008, s. 1), som ændret ved:
            
            
               —
                     Kommissionens forordning (EF) nr. 1254/2008 af 15. december 2008 (EUT L 337 af 16.12.2008, s. 80)
            
            
               —
                     Kommissionens forordning (EF) nr. 710/2009 af 5. august 2009 (EUT L 204 af 6.8.2009, s. 15)
            
            
               —
                     Kommissionens forordning (EU) nr. 271/2010 af 24. marts 2010 (EUT L 84 af 31.3.2010, s. 19)
            
         
         
            
               —
                     Kommissionens gennemførelsesforordning (EU) nr. 344/2011 af 8. april 2011 (EUT L 96 af 9.4.2011, s. 15)
            
            
               —
                     Kommissionens gennemførelsesforordning (EU) nr. 426/2011 af 2. maj 2011 (EUT L 113 af 3.5.2011, s. 1)
            
            
               —
                     Kommissionens gennemførelsesforordning (EU) nr. 126/2012 af 14. februar 2012 (EUT L 41 af 15.2.2012, s. 5)
            
            
               —
                     Kommissionens gennemførelsesforordning (EU) nr. 203/2012 af 8. marts 2012 (EUT L 71 af 9.3.2012, s. 42)
            
            
               —
                     Kommissionens gennemførelsesforordning (EU) nr. 505/2012 af 14. juni 2012 (EUT L 154 af 15.6.2012, s. 12) 
            
            
               —
                     Kommissionens gennemførelsesforordning (EU) nr. 392/2013 af 29. april 2013 (EUT L 118 af 30.4.2013, s. 5) 
            
            
               —
                     Kommissionens forordning (EU) nr. 519/2013 af 21. februar 2013 (EUT L 158 af 10.6.2013, s. 74)
            
            
               —
                     Kommissionens gennemførelsesforordning (EU) nr. 1030/2013 af 24. oktober 2013 (EUT L 283 af 25.10.2013, s. 15)
            
            
               —
                     Kommissionens gennemførelsesforordning (EU) nr. 1364/2013 af 17. december 2013 (EUT L 343 af 19.12.2013, s. 29)
            
            
               —
                     Kommissionens gennemførelsesforordning (EU) nr. 354/2014 af 8. april 2014 (EUT L 106 af 9.4.2014, s. 7)
            
            
               —
                     Kommissionens gennemførelsesforordning (EU) nr. 836/2014 af 31. juli 2014 (EUT L 230 af 1.8.2014, s. 10) 
            
            
               —
                     Kommissionens gennemførelsesforordning (EU) nr. 1358/2014 af 18. december 2014 (EUT L 365 af 19.12.2014, s. 97)
            
            
               —
                     Kommissionens gennemførelsesforordning (EU) 2016/673 af 29. april 2016 (EUT L 116 af 30.4.2016, s. 8)
            
            
               —
                     Kommissionens gennemførelsesforordning (EU) 2016/1842 af 14. oktober 2016 (EUT L 282 af 19.10.2016, s. 19)
            
            
               —
                     Kommissionens gennemførelsesforordning (EU) 2017/838 af 17. maj 2017 (EUT L 125 af 18.5.2017, s. 5)
            
            
               —
                     Kommissionens gennemførelsesforordning (EU) 2017/2273 af 8. december 2017 (EUT L 326 af 9.12.2017, s. 42).
            
            
               Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25), som ændret ved:
            
            
               —
                     Kommissionens forordning (EF) nr. 537/2009 af 19. juni 2009 (EUT L 159 af 20.6.2009, s. 6)
            
            
               —
                     Kommissionens forordning (EU) nr. 471/2010 af 31. maj 2010 (EUT L 134 af 1.6.2010, s. 1)
            
            
               —
                     Kommissionens gennemførelsesforordning (EU) nr. 590/2011 af 20. juni 2011 (EUT L 161 af 21.6.2011, s. 9)
            
         
         
            
               —
                     Kommissionens gennemførelsesforordning (EU) nr. 1084/2011 af 27. oktober 2011 (EUT L 281 af 28.10.2011, s. 3)
            
            
               —
                     Kommissionens gennemførelsesforordning (EU) nr. 1267/2011 af 6. december 2011 (EUT L 324 af 7.12.2011, s. 9) 
            
            
               —
                     Kommissionens gennemførelsesforordning (EU) nr. 126/2012 af 14. februar 2012 (EUT L 41 af 15.2.2012, s. 5) 
            
            
               —
                     Kommissionens gennemførelsesforordning (EU) nr. 508/2012 af 20. juni 2012 (EUT L 162 af 21.6.2012, s. 1)
            
            
               —
                     Kommissionens gennemførelsesforordning (EU) nr. 751/2012 af 16. august 2012 (EUT L 222 af 18.8.2012, s. 5)
            
            
               —
                     Kommissionens gennemførelsesforordning (EU) nr. 125/2013 af 13. februar 2013 (EUT L 43 af 14.2.2013, s. 1)
            
            
               —
                     Kommissionens forordning (EU) nr. 519/2013 af 21. februar 2013 (EUT L 158 af 10.6.2013, s. 74)
            
            
               —
                     Kommissionens gennemførelsesforordning (EU) nr. 567/2013 af 18. juni 2013 (EUT L 167 af 19.6.2013, s. 30)
            
            
               —
                     Kommissionens gennemførelsesforordning (EU) nr. 586/2013 af 20. juni 2013 (EUT L 169 af 21.6.2013, s. 51)
            
            
               —
                     Kommissionens gennemførelsesforordning (EU) nr. 355/2014 af 8. april 2014 (EUT L 106 af 9.4.2014, s. 15)
            
            
               —
                     Kommissionens gennemførelsesforordning (EU) nr. 442/2014 af 30. april 2014 (EUT L 130 af 1.5.2014, s. 39)
            
            
               —
                     Kommissionens gennemførelsesforordning (EU) nr. 644/2014 af 16. juni 2014 (EUT L 177 af 17.6.2014, s. 42)
            
            
               —
                     Kommissionens gennemførelsesforordning (EU) nr. 829/2014 af 30. juli 2014 (EUT L 228 af 31.7.2014, s. 9)
            
            
               —
                     Kommissionens gennemførelsesforordning (EU) nr. 1287/2014 af 28. november 2014 (EUT L 348 af 4.12.2014, s. 1) 
            
            
               —
                     Kommissionens gennemførelsesforordning (EU) 2015/131 af 26. januar 2015 (EUT L 23 af 29.1.2015, s. 1)
            
            
               —
                     Kommissionens gennemførelsesforordning (EU) 2015/931 af 17. juni 2015 (EUT L 151 af 18.6.2015, s. 1)
            
            
               —
                     Kommissionens gennemførelsesforordning (EU) 2015/1980 af 4. november 2015 (EUT L 289 af 5.11.2015, s. 6)
            
            
               —
                     Kommissionens gennemførelsesforordning (EU) 2015/2345 af 15. december 2015 (EUT L 330 af 16.12.2015, s. 29)
            
            
               —
                     Kommissionens gennemførelsesforordning (EU) 2016/459 af 18. marts 2016 (EUT L 80 af 31.3.2016, s. 14)
            
            
               —
                     Kommissionens gennemførelsesforordning (EU) 2016/910 af 9. juni 2016 (EUT L 153 af 10.6.2016, s. 23)
            
         
         
            
               —
                     Kommissionens gennemførelsesforordning (EU) 2016/1330 af 2. august 2016 (EUT L 210 af 4.8.2016, s. 43) 
            
            
               —
                     Kommissionens gennemførelsesforordning (EU) 2016/1842 af 14. oktober 2016 (EUT L 282 af 19.10.2016, s. 19)
            
            
               —
                     Kommissionens gennemførelsesforordning (EU) 2016/2259 af 15. december 2016 (EUT L 342 af 16.12.2016, s. 4) 
            
            
               —
                     Kommissionens gennemførelsesforordning (EU) 2017/872 af 22. maj 2017 (EUT L 134 af 23.5.2017, s. 6)
            
            
               —
                     Kommissionens gennemførelsesforordning (EU) 2017/1473 af 14. august 2017 (EUT L 210 af 15.8.2017, s. 4)
            
            
               —
                     Kommissionens gennemførelsesforordning (EU) 2017/1862 af 16. oktober 2017 (EUT L 266 af 17.10.2017, s. 1)
            
            
               —
                     Kommissionens gennemførelsesforordning (EU) 2017/2329 af 14. december 2017 (EUT L 333 af 15.12.2017, s. 29)
            
            
               —
                     Kommissionens gennemførelsesforordning (EU) 2018/949 af 3. juli 2018 (EUT L 167 af 4.7.2018, s. 3),
            
            
               som berigtiget i:
            
            
               EUT L 28 af 4.2.2015, s. 48 (1287/2014)
            
            
               EUT L 241 af 17.9.2015, s. 51 (2015/131).
            
            
               BILAG B
            
            
               ORDNINGER, DER ER OMHANDLET I ARTIKEL 2
            
            
               1.Økologiske produkter, der importeres til Republikken San Marino fra tredjelande, skal ledsages af en kontrolattest som omhandlet i artikel 33, stk. 1, litra d), første afsnit, i forordning (EF) nr. 834/2007.
            
            
               2.Republikken San Marino anvender det ved Kommissionens beslutning 2003/24/EF
                  2
                oprettede elektroniske Tracessystem (Trade Control and Expert System) til at behandle de elektroniske kontrolattester ved import af økologiske produkter fra tredjelande. 
            
            
               3.I henhold til artikel 13 i forordning (EF) nr. 1235/2008 foretages kontrol og påtegning af kontrolattester ved hjælp af Tracessystemet i forbindelse med import af økologiske produkter fra tredjelande til Republikken San Marino på vegne af Republikken San Marino af de i bilag II til afgørelse nr. 1/2010 ("omnibusafgørelse")
                  3
                opførte toldsteder.
            
            
               4.I henhold til artikel 16, stk. 2, i forordning (EF) nr. 1235/2008 kan Republikken San Marino anmodes om at fungere som medreferent. Republikken San Marino kan acceptere denne opgave efter eget skøn.
            
            
               
            
               BILAG C
            
            
               ORDNINGER, DER ER OMHANDLET I ARTIKEL 3
            
         
         
            
               1.I de relevante artikler i de i bilag A opførte forordninger forstås udtrykkene "medlemsstat" eller "medlemsstater" således, at de også omfatter Republikken San Marino. 
            
            
               2.Hvis de relevante artikler i de i bilag A opførte forordninger foreskriver, at en medlemsstat skal træffe en afgørelse eller foretage en underretning eller meddelelse, træffes en sådan afgørelse eller foretages en sådan underretning eller meddelelse af Republikken San Marinos myndigheder. Disse myndigheder tager hensyn til udtalelserne fra Unionens videnskabelige udvalg og anvender Den Europæiske Unions Domstols retspraksis og de af Europa-Kommissionen vedtagne administrative bestemmelser som grundlag for deres beslutninger. 
            
         
         
            
                  
                     (1)
                  
                        EFT L 84 af 28.3.2002, s. 43.
               
               
                  
                     (2)
                  
                        Kommissionens beslutning 2003/24/EF af 30. december 2002 om udvikling af et integreret veterinærinformationssystem (EFT L 8 af 14.1.2003, s. 44).
               
               
                  
                     (3)
                  
                        Afgørelse nr. 1/2010 truffet af Samarbejdsudvalget EU-San Marino ("omnibusafgørelse") af 29. marts 2010 om diverse gennemførelsesbestemmelser for aftalen om samarbejde og om toldunion mellem Det Europæiske Økonomiske Fællesskab og Republikken San Marino (EUT L 156 af 23.6.2010, s. 13).